cyanic-selkie/wikianc huggingface dataset:
अल नासला
अल नासला चट्टान (Al Naslaa rock formation) सऊदी अरब में तायमा नखलिस्तान के लगभग 50 किमी दक्खिन में एगो चट्टान बाटे। ई चट्टान बीचोबीच से दू हिस्सा में बँटल बाटे आ दुनों हिस्सा अपना-अपना पातर आधार पर टिकल बाड़ें। ई दू टुकड़ा में बँटा जाए के घटना कवना कारन से भइल ई मालुम नईखे बाकी ई अनुमान लगावल जाला कि एकर प्राकृतिक कारन हवा से उड़े वाला बालू के परभाव आ कभी-कभार होखे वाली बरखा हो सके ला।
ई चट्टान करीबन 6 मीटर ऊँच आ 9 चाकर बाटे, आ साथे-साथ एकरे दक्खिनी-पुरबी सतह पर किसिम किसिम के चित्रकारी कइल गइल बा; अइसन चित्र सभ के पेट्रोग्लिफ़ कहल जाला जे चट्टान चाहे पाथर के सतह के काट के, रगर के, चाहे खरकोंच के बनावल जालें।
टाडेपल्लीगुडम
टाडेपल्लीगुडम (Tadepalligudem) भारत के आंध्र प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार टाडेपल्लीगुडम के कुल शहरी जनसंख्या 103906 बाटे आ आसपास के उपशहरी इलाका के मिला लिहल जाय तब कुल जनसंख्या 103703 बा। जनसंख्या के हिसाब से ई भारत के 474वाँ शहर बाटे। जनगणना आँकड़ा के मोताबिक एह शहर में लिंगानुपात 1022 आ साक्षरता के दर 82.69% बाटे।
बाल दिवस
बाल दिवस (Children's Day) अलग-अलग देसन मे साल के अलग-अलग तारीख के मनावल जाला, बाल दिवस मनावे के सुरुआत के इतिहास 1925 से सुरू होला जब बाल कल्याण खातिर बिस्व सम्मलेन (World Conference for the Well-being of Children) में बाल दिवस मनावे के प्रस्ताव रखल गइल। एकरा बाद ई 1954 से स्थापित हो गइल आ एगो कौनों उचित बीछल दिन के मनावल जाए लागल। बाल सुरक्षा खातिर अंतर्राष्ट्रीय दिवस बहुत सारा देसवन में 1 जून के मनावल जाला। ई 1950 से मनावल जाए शुरू भइल आ वीमंस इंटरनेशनल डेमोक्रेटिक फेडरेशन के मास्को काँग्रेस (22 नवंबर 1949) के द्वारा स्थापित हवे। संजुक्त राष्ट्र के निर्धारित दिन 20 नवंबर हवे जहिया यूनिवर्सल चिल्ड्रेंस डे मनावल जाला।
यूनिवर्सल चिल्ड्रेंस डे
यूनिवर्सल चिल्ड्रेंस डे यानि सर्बदेशीय बाल दिवस, संयुक्त राष्ट्र के निर्धारित तिथि 20 नवंबर के मनावल जाला। एकरे पीछे कारण ई हवे की एही तारीख के 1959 में बाल अधिकार के घोषणापत्र (Declaration of the Rights of the Child) के अंगीकार कइल गइल आ 1989 में एही तारीख़ के बाल अधिकार के समझौता (Convention on the Rights of the Child) भइल।
भारत में
भारत में "बाल दिवस" 14 नवंबर के मनावल जाला। एही दिन भारत के पहिला प्रधानमंत्री जवाहरलाल नेहरू के जनमदिन हवे। नेहरू के बच्चन से बहुत लगाव रहे आ ऊ लड़िकन के "चाचा नेहरू" के रूप में जानल जानें।
मियांडर नदी
बुयुक मियांडेरेस, चाहे बड़की मियांडर नदी, दक्खिनीपच्छिमी तुर्की में एगो नदी बाटे। एह नदी के उदगम मध्य तुर्की में दीनार के लगे होला आ ई एगो ग्राबेन से हो के बहे ले ओकरे बाद एजियन सागर में गिरे ले। एकरे मुहाना के नगीचे प्राचीन आयोनियन शहर मिलेटस रहे। एही नदी के लहरदार बहाव-रस्ता के देख के नदी के लहरदार थलरूप के मियांडर नाँव पड़ल हवे।  प्राचीन यूनान के कथा सभ में एह नदी के देवतो के नाँव मियांडर हवे।
वीगर
वीगर (Uyghurs) चाहे उइग़ुर, तुर्क मूल के एगो नृजातीय समूह (एथनिक ग्रुप) हवे। एह लोगन के उतपत्ती एशिया के बिचला इलाका (सेंट्रल एशिया) आ आसपास के पूरबी एशिया से भइल मानल जाला आ ई लोग एही संस्कृति से परभावित लोग हवे। इनाहन लोगन के उत्तरी चीन देस के शिंजियांग वीगर ऑटोनॉमस इलाका के मूल निवासी के रूप में चिन्हित कइल जाला। ई चोग चीन के ऑफिशियल रूप से चीन्हल जाए वाला 55 गो नृजातीय (एथनिक) अल्पसंख्यक समूह सभ में शामिल बा। ई वीगर लोग चीन के सरकार द्वारा इलाकाई अलपसंख्यक आ शिंजियांग प्रांत के नामधारी (मने की बस नाँवे भर खातिर) मूल लोग मानल गइल बाटे।
परंपरागत रूप से ई वीगर लोग चीन के तारिम बेसिन नाँव के प्राकृतिक प्रदेश के तकलामकान रेगिस्तान के छोट-छोट नखलिस्तान सभ में निवास करत रहे। इतिहासी जमाना में ई नखलिस्तान सभ अपने आप में आजाद राज्य के रूप में रहलें आ इनहन पर कई गो सभ्यता सभ के कंट्रोल समय-समय प रहल; एह सभ्यता सभ में चीनी, मंगोल, तिब्बती आ तुर्की सभ्यता आ राजशाही सभ रहल बाड़ीं। 10वीं सदी के आसपास के समय में एह वीगर लोगन के मुसलमानी शुरू भइल आ 16वीं सदी ले आवत-आवत अधिकतर वीगर लोग मुसलमान (इस्लाम धर्म के माने वाला) बन गइल। एकरे बाद के समय में एह लोग के संस्कृति आ पहिचान में इस्लाम के बहुत महत्व के भूमिका रहल बाटे।
अनुमान के हिसाबन, वीगर लोग के 80 % आबादी अभिनो ले तारिम बेसिन के प्राकृतिक इलाका एन रहे ला। शिंजियांग के बाकी वीगर लोग जुंगेरिया के इतिहासी इलाका में के शहर उरुम्ची में रहे ला जे शिंजियांग के राजधानी शहर हवे। एकरे अलावा वाला इलाका देखल जाय तब वीगर लोग के सभसे बड़हन समुदाय उत्तरी-मध्य हुनान के ताओयुआन काउंटी में रहे ला। चीन के अलावा, कई तुर्की देस सभ, जइसे कि कजाकिस्तान, किरगीजिस्तान, उज्बेकिस्तान, आ तुर्की में एह वीगर लोग के महत्वपूर्ण आबादी बा जे लोग अपना मूल इलाका से छितरा के एह जगह सभ पर आ गइल। कुछ छोटहन-छोटहन समुदाय की रूप में ई लोग सऊदी अरब, जार्डन, ऑस्ट्रेलिया, रूस आ स्वीडन नियर देसन में बसल बाटे।
2014 के बाद से चीनी सरकार एह लोग के आबादी पर किसिम-किसिम के अत्याचार आ दुरबेह्वार क रहल बाटे। एह सभ में जबरजस्ती नसबंदी कइल, बेगारी करवावल शामिल बाटे। अध्ययन करे वाला लोगन के अनुमान बाटे की कम से कम दस लाख (एक मिलियन) वीगर लोग के शिंजियांग के इंटर्नमेंट कैंप सभ में बँधुआ बना के 2017 से राखल गइल बा। चीनी सरकार के कहनाम ई रहल बा की ई कैंप सभ चीन के कम्युनिस्ट पार्टी के बिचारधारा से जुड़ाव बनावे खाती, अलगाववाद से बचाव, आतंकवाद से लड़ाई आ वीगर लोगन के रोजगारपरक टरेनिंग देवे खातिर शी जिनपिंग के प्रशासन में बनावल गइल हवें।
बाँसबेरिया
बाँसबेरिया (Bansberia) भारत के पच्छिम बंगाल राज्य में एक ठो शहर बा।
जनसांख्यिकी
साल 2011 के जनगणना अनुसार बाँसबेरिया के कुल शहरी जनसंख्या 103920 बाटे आ आसपास के उपशहरी इलाका के मिला लिहल जाय तब कुल जनसंख्या 103920 बा। जनसंख्या के हिसाब से ई भारत के 473वाँ शहर बाटे। जनगणना आँकड़ा के मोताबिक एह शहर में लिंगानुपात 933 आ साक्षरता के दर 85.05% बाटे।
बिहु नाच
बिहू नाच भारत के आसाम राज्य के बिहू परब से लागत एगो लोक नृत्य बा। ई नाच असमिया संस्कृति के एगो महत्वपूर्ण अंग बा।  सामूहिक रूपवा से प्रस्तुति देवनिहार बिहू मृगनाल सामान्य रूप  पऽ मर्दाना-जनाना होले।  एह नृत्य शैली के खासियत तेज कदम आ हाथ के गति बा।  मृगनालियन के पारंपरिक बस्त्र रङीन आ लाल रङ के होला।  ई सुख आ जीवंतता के बोध करावेला।
महाबिहु परसङ
आसामीया लोग आपन नावका बरिस मेष संक्रान्ति के दिनवा मनावेला। ई दिनवा के आसाम में बॉहाग बिहु चाहे रॉङाली बिहु (असमिया: ব’হাগ বিহু বা ৰঙালী বিহু) काहाला‌।  14 अप्रिल 2023  बॉहाग बिहु के दिनवा एके जगहिया पर 11000 बिहू मृगनालिन आ ढोल बजैया के समूह बटोराके सभसे बड़का बिहू नृत्य प्रदर्शन देके गिनीस वर्ल्ड रिकॉर्ड बनवले। ई ऐतिहासिक  आयोजन गुवाहाटी  के इंदिरा गांधी एथलेटिक स्टेडियम में भईल रहे।
मंगरइल
मंगरइल चाहे मंगरैल बैज्ञानिक बर्गीकरण अनुसार रानुनकुलासीए परिवार के अंदर आवे वाली नाइजेला जाति के एगो फूलदार पौधा के प्रजाति हवे। एह पौधा के बीया के इस्तमाल भारतीय मसाला सभ में होला आ ई कई किसिम के दवाइयो-बीरो के कामे आवे ला। हिंदी-उर्दू में एकरा के कलौंजी आ बंगाली में काला जीरा कहल जाला। ई मूल रूप से पुरुबी युरोप के पौधा हवे।
फीफा बिस्वकप
फीफा विश्वकप एगो अंतरास्ट्रीय फुटबॉल प्रतियोगिता बाटे जवन की फीफा के सदस्यन के पुरुष टीम के बीच में खेलल जाला। १९३० से ई प्रतियोगिता १९४२ आ १९४६ छोड़ के हर चार बरिस पऽ होखेला। अभिन के विजेता फ्रांस बाटे जेवन की २०१८ में जीतल बा।
कलौंजी
कलौंजी चाहे कलउँजी एक किसिम के भरुआ पकवान हवे जेह में भिंडी, करइली, आलू, बैंगन नियर कई किसिम के सब्जी सभ में एगो ख़ास तरह के मसाला भर के तेल के साथे सेंक के (कल्हार के) पकावल जाला। एकरे मसलवो के कलौंजी मसाला कहल जाला। एह मसाला में खटाई आ मंगरइल मुख्य मसाला होलें। कई जगह मंगरइल के कलौंजी कहल जाला; हो सके ला एही नाते एह पकवानों के कलौंजी कहल जात होखे। आम तौर पर उत्तरी भारत में अइसन पकवान सभ के भरवाँ सब्जी कहल जाला। जइसे कि भरवाँ भिंडी, भरवाँ बैंगन वगैरह।
जंगल खड़िच्ची
जंगल खड़िच्ची (Forest wagtail, बै॰:Dendronanthus indicus) चिरइन के एगो प्रजाति बाटे।
भिवाडी
भिवाडी (Bhiwadi) भारत के राजस्थान राज्य में एक ठो शहर बा।
जनसांख्यिकी
साल 2011 के जनगणना अनुसार भिवाडी के कुल शहरी जनसंख्या 104921 बाटे आ आसपास के उपशहरी इलाका के मिला लिहल जाय तब कुल जनसंख्या 104921 बा। जनसंख्या के हिसाब से ई भारत के 471वाँ शहर बाटे। जनगणना आँकड़ा के मोताबिक एह शहर में लिंगानुपात 757 आ साक्षरता के दर 79.84% बाटे।
महाबीर लाल विश्वकर्मा
महाबीर लाल विश्वकर्मा (जनम 1 जनवरी 1936) एगो भारतीय राजनीतिज्ञ, शिक्षाविद आ संसद सदस्य रहलें। 1996 में भइल भारत के 11वाँ आम चुनाव के दौरान ऊ चुनल गइलें।उ 1996 से 1998 ले हजारीबाग संसदीय क्षेत्र के प्रतिनिधित्व कइलें।
हर्माइनी कोरफील्ड
हर्माइनी आइला कनिंघम कोरफील्ड (Hermione Corfield; जनम: 19 दिसंबर 1993), भा हर्माइनी कोरफील्ड एगो अंगरेज ऐक्ट्रेस बाड़ी। कोरफील्ड कई गो हालीवुड फिलिम सब में काम क चुकल बाड़ी जिनहन में से मिशन: इंपासिबल — रोग नेशन (2015), मिस्टर होम्स (2015), प्राइड एंड प्रीजुडिस एंड जोम्बीज (2016), xXx: रिटर्न ऑफ जैन्डर केज (2017), स्टार वार्स: दि लास्ट जेदी (2017), रस्ट क्रीक (2018) आ द मिस्फिट्स (2021) शामिल बाड़ीं।
मधु दंडवते
मधु दंडवते (21 जनवरी 1924 – 12 नवंबर 2005) एगो भारतीय भौतिक बिज्ञानी आ समाजवादी राजनीतिज्ञ रहलें, जे मोरारजी देसाई मंत्रालय में रेल मंत्री के रूप में काम कइलें, आ वी. पी. सिंह मंत्रालय में बित्त मंत्री के रूप में काम कइलें।
धोबिन चिरई
धोबिन (White wagtail, बै॰:Motacilla alba) चिरइन के एगो प्रजाति बाटे।
पी. चिदंबरम
पलानियाप्पन चिदम्बरम (जनम 16 सितंबर 1945) एगो भारतीय राजनीतिज्ञ आ पूर्व अटॉर्नी बाड़ें जे वर्तमान में राज्यसभा के संसद सदस्य के रूप में काम करे लें। ऊ 2017 से 2018 ले गृह मामिला पर संसदीय स्थायी समिति के अध्यक्ष के रूप में काम कइलें।
कुबेर नाथ राय
कुबेर नाथ राय (26 मार्च 1933 – 5 जून 1996), जिनके कुबेरनाथ राय के नाँव से भी लिखल जाला, हिंदी आ संस्कृत के लेखक आ बिद्वान रहलें। मुख्य रूप से निबंध बिधा में लेखन करे वाला राय के भारतीय ज्ञानपीठ के मूर्तिदेवी पुरस्कार आ अउरियो कई ठे पुरस्कारन से सम्मानित कइल गइल।
अध्यापन के कैरियर
1958 से 1986 तक नलबारी कॉलेज, असम में अंग्रेजी विभाग में लेक्चरर के रूप में काम कइलन। 1986 से 1995 तक स्वामी सहजानंद सरस्वती पीजी कॉलेज, गाजीपुर, यूपी में प्राचार्य के रूप में रहलन। भारतीय ज्ञानपीठ से मूर्तिदेवी पुरस्कार आ यूपी, पच्छिम बंगाल आ असम सरकार से कई गो पुरस्कार मिलल।
लेखन के कैरियर
कुबेर नाथ राय आपन लेखन पूरा तरह से निबंध के रूप में समर्पित कइलन।
जमालपुर
जमालपुर (Jamalpur) भारत के बिहार राज्य में एक ठो शहर बा।
जनसांख्यिकी
साल 2011 के जनगणना अनुसार जमालपुर के कुल शहरी जनसंख्या 105434 बाटे आ आसपास के उपशहरी इलाका के मिला लिहल जाय तब कुल जनसंख्या 105434 बा। जनसंख्या के हिसाब से ई भारत के 470वाँ शहर बाटे। जनगणना आँकड़ा के मोताबिक एह शहर में लिंगानुपात 880 आ साक्षरता के दर 86.46% बाटे।
नाइजेला
नाइजेला (Nigella) सालभर में तइयार होखे वाला फूलदार पौधन के एगो जाति हवे जेह में कुल 18 गो प्रजाति के पौधा होखे लें। एह जाति के मुख्य पौधा नाइजेला सैटाइवा (मंगरइल) हवे जे भारतीय मसाला सभ में आवे ला।
कलौंजी मसाला
कलौंजी मसाला एक किसिम के भारतीय मसाला मिक्चर हवे जे कई गो साबुत मसाला के आइटम सभ के भूँज के आ दरदराह पीस के तइयार कइल जाला। एकर मुख्य इस्तेमाल तरह-तरह के सब्जी सभ के कलौंजी बनावे में होला। कलौंजी में भरे के अलावा एकरा के कुछ भुजिया सब्जी सभ में ऊपर से छिरक के कइल जा सके ला।
सामग्री
कलौंजी मसाला में मुख्य आइटम सभ में धनिया, सौंफ, मेथी, मंगरइल, जीरा, आम के खटाई (अमचुर पावडर) आ हींग होला। खटाई आ हींग के पावडर के अलावे बाकी सब साबुत बीया सभ वाला मसाला के हलका भूँज के दरदरा पीस लिहल जाला आ ओकरे बाद खटाई आ हींग के पावडर मिला दिहल जाला।
जसवंत सिंह
मेजर जसवंत सिंह (उच्चारण; 3 जनवरी 1938 – 27 सितंबर 2020) भारतीय सेना के एगो अधिकारी आ भारतीय कैबिनेट मंत्री रहलें। ऊ भारतीय जनता पार्टी (भाजपा) के संस्थापक सदस्य लोग में से एक रहलें, आ भारत के सभसे लंबा समय ले संसद सदस्य लोग में से एक रहलें, 1980 से 2014 के बीच लगभग लगातार लोकसभा भा राज्यसभा के सदस्य रहलें। उ 2012 के भारतीय उपराष्ट्रपति चुनाव में एनडीए के उपराष्ट्रपति पद के उम्मीदवार रहले।  सिंह राजस्थान के एकलौता अइसन नेता रहलें जिनका के विदेश मामिला, बित्त आ रक्षा मंत्री बने के गौरव मिलल।
देवेंद्र सत्यार्थी
देवेंद्र सत्यार्थी (28 मई 1908 – 2003) एगो भारतीय लोककथाकार (फोकलोरिस्ट) आ हिंदी, उर्दू, आ पंजाबी भषवन के साहित्यकार रहलें।  भदौर (बरनाला, पंजाब) में जनमल सत्यार्थी के इस्कूली पढ़ाई पूरा ना भइल आ 1927 से लोकगीत सभ के संग्रह करे के यात्रा शुरू कइलें जेकरा के ऊ अपना पहिला लोकगीत संकलन में 1935 में गिद्धा के नाँव से छपवलें, जेकरा के बहुत लोग एगो मौलिके रचना के रूप में माने ला।
सत्यार्थी उर्दू, हिंदी आ पंजाबी भाषा में उपन्यास, लघुकथा (कहानी), कविता, निबंध आ लोकगीत संकलन से बनल 50 से बेसी किताब छपवलें, बाकी बतावल जाला कि रवींद्रनाथ टैगोर के सलाह पर अंत में ऊ ज्यादातर पंजाबी भाषा में लिखलें। मेरे साक्षात्कार, मिस फोकलोर, मीट माई पीपल - भारतीय लोक कविता, पंजाबी लोक -साहिता विका सैनिका, लंका देसा है कोलम्बू, ब्रह्मपुत्र, आ रथ के पहिये इनके कुछ उल्लेखनीय रचना बाड़ी सऽ।
हिंदी साहित्य साधना सम्मान के विजेता सत्यार्थी के 1977 में भारत सरकार द्वारा पद्मश्री के चउथा सभसे ऊँच भारतीय नागरिक अवार्ड से सम्मानित कइल गइल 12 फरवरी 2003 के 94 बरिस के उमिर में बुढ़ापा के चलते इनके निधन हो गइल। लाहौर से छपे वाली एगो महीनावार पत्रिका पंचम अप्रैल 2003 में उनुका पर 300 पन्ना के बिसेस अंक जारी कइलस आ निर्मल अर्पण के लिखल एगो जीवनी सत्यार्थी – एक दंत-कथा में उनुका जीवन के दस्तावेजीकरण भइल बा।
खड़िच्ची
खड़िच्ची (White-browed wagtail, बै॰:Motacilla maderaspatensis) चिरइन के एगो प्रजाति बाटे।
विश्वकर्मा
विश्वकर्मा भा विश्वकर्मण ('सब निर्माता') एगो कारीगर देवता हवें आ समकालीन हिंदू धर्म में देवता लोग के दिव्य शिल्पकार हवें। सुरुआती ग्रंथ सभ में कारीगर देवता के त्वस्तार के नाँव से जानल जाला आ मूल रूप से "विश्वकर्म" शब्द के इस्तेमाल कौनों भी शक्तिशाली देवता खातिर उपनाम के रूप में कइल जाला। हालाँकि, बाद के कई गो परंपरा सभ में विश्वकर्मा के नाँव कारीगर देवता के हो गइल।
गौरइया (ग्रुप)
गौरइया एगो पासराइन परीवार के एगो छोटहन चिरई हीया। एह ग्रुप में कई गो प्रजाति के चिरई आवे लीं जेह में सभसे आम पावल जाए वाली प्रजाति के हाउस स्पैरो के नाँव से जानल जाला। एह चिरई सभ के अंग्रेजी में ट्रू स्पैरो चाहे ओल्ड वल्ड स्पैरो भी कहल जाला। ई अमेरिकी स्पैरो से अलग होखे लीं काहें से कि ऊ पासरेलिडाई परिवार के हईं आ जावा स्पैरो भी इनहन से अलगा होखे लीं आ एस्ट्रिल्डिडाई परिवार के होलीं। एही से स्पैरो नाँव भर होखे से सगरी एह ग्रुप में ना आ जालीं।
गौरइया ग्रुप के चिरई सभ में कुछ मनुष्यन के घर में आपन खतोना लगावे लीं, एही से इनहन के नाँव घरेलू गौरैया परल, एकरे अलावा यूरेशियन स्पैरो भी घर के आसपास आ शहरन में पावल जाले। इहे वजह बा ई ई सभसे परिचित चिरई हईं। कभी कभार भोजपुरी भाषा में चिरई या नेपाली में चरा के मतलबे गौरइया से लिहल जाला।
गंगावती
गंगावती (Gangawati) भारत के कर्नाटक राज्य में एक ठो शहर बा।
कीव
कीव (Kyiv) पूरबी यूरोप के देस यूक्रेन के राजधानी आ सभसे बड़ शहर हवे। ई शहर युक्रेन के उत्तर-बिचला हिस्सा में नीपर नदी के तीरे बसल बाटे। 1 जनवरी 2021 तक के अनुमान के मोताबिक एहिजा के कुल आबादी 2,962,180 रहल आ एह तरीका से ई यूरोप महादीप के शहर सभ में आबादी के हिसाब से सातवाँ अस्थान पर बाटे।
गंगावती
जनसांख्यिकी
साल 2011 के जनगणना अनुसार गंगावती के कुल शहरी जनसंख्या 105529 बाटे आ आसपास के उपशहरी इलाका के मिला लिहल जाय तब कुल जनसंख्या 114459 बा। जनसंख्या के हिसाब से ई भारत के 468वाँ शहर बाटे। जनगणना आँकड़ा के मोताबिक एह शहर में लिंगानुपात 1003 आ साक्षरता के दर 75.43% बाटे।
आर्टिकल (ग्रामर)
आर्टिकल (article) एक किसिम के समर्पित शब्दभेद चाहे शब्द के प्रकार होला जेकर इस्तेमाल संज्ञा भा संज्ञा पदबंध (नाउन फ्रेज) सभ के संज्ञी (रेफेरेंट, संज्ञा द्वारा जेकर नाँव बतावल जा रहल होखे) के पहिचान के करावे खातिर संज्ञा भा संज्ञा पदबंध सभ के संघे कइल जाला। आर्टिकल पार्ट ऑफ़ स्पीच के हिस्सा होला।
अंग्रेजी में दि/द (the) आ ए(एन) (a(n)) दुनों आर्टिकल हवें, जे संज्ञा के साथ मिल के संज्ञा पदबंध बनावे लें। आर्टिकल सभ से आमतौर पर संज्ञा पदबंध के व्याकरणिक निश्चितता के निर्दिष्ट कइल जाला, बाकी कई भाषा सभ में, ई लिंग, वचन आ कारक नियर अउरियो व्याकरणिक जानकारी ले के चले लें। आर्टिकल सभ एगो बड़हन कटेगरी के हिस्सा हवें जेकरा के डेटरमाइनर कहल जाला, इनहना में डिमांस्ट्रेटिव, पसेसिव डिटरेंटर आ क्वांटाइफायर भी सामिल कइल जालें। लिंग्विस्टिक इंटरलाइनियर ग्लॉसिंग में आर्टिकल के छोट रूप में लिखल जाला।
वाल्मीकि नगर (लोकसभा क्षेत्र)
वाल्मीकि नगर लोकसभा क्षेत्र भारतीय राज्य बिहार के चालीस गो लोकसभा क्षेत्रन मे से एगो बा। ई 2008 मे अस्तित्व मे आइल।
बिधानसभा क्षेत्र सभ
एह लोकसभा क्षेत्र मे छव गो बिधानसभा क्षेत्र बाटे:
ई छवो सीट बिहार पच्छिम चंपारण जिला मे पड़ेला।
माउंट आबू
माउन्ट आबू राजस्थान में अरावली परबतमाला में एगो छोटहन पहाड़ी आरामगाह (हिल स्टेशन) बाटे। ई राजस्थान के सिरोही जिला में पड़े ला आ इहाँ से नजदीकी बड़ शहर अहमदाबाद बा जे गुजरात राज्य में बा। एह जगह के "राजस्थान के शिमला" भी कहल जाला।
सूर्यापेट
सूर्यापेट (Suryapet) भारत के तेलंगाना राज्य में एक ठो शहर बा।
जनसांख्यिकी
साल 2011 के जनगणना अनुसार सूर्यापेट के कुल शहरी जनसंख्या 105531 बाटे आ आसपास के उपशहरी इलाका के मिला लिहल जाय तब कुल जनसंख्या 106524 बा। जनसंख्या के हिसाब से ई भारत के 467वाँ शहर बाटे। जनगणना आँकड़ा के मोताबिक एह शहर में लिंगानुपात 1025 आ साक्षरता के दर 83.09% बाटे।
पानी के पिलकिया
पानी के पिलकिया (Citrine wagtail, बै॰:Motacilla citreola) चिरइन के एगो प्रजाति बाटे।
वैष्णो देवी
वैष्णो देवी चाहे (माता रानी भा वैष्णवी) हिंदू देवी के एगो लोक रूप हई। इनके नाँव गोहरावत घरी माँ आ माता शब्द पहिले जोड़ल जाला। वैष्णो देवी के मंदिर जम्मू काश्मीर के कटरा नाँव के जगह पर बाटे।
पुनीत राजकुमार
पुनीत राजकुमार (17 मार्च 1975 – 29 अक्तूबर 2021) एक ठो भारतीयों फिलिम एक्टर बाने | लोग उनके बोलने वाला दुसर नाँव अप्पू एक फिलिम एक्टर, पार्श्व गायक, टेलीविज़न प्रस्तोता अउर प्रोड्यूसर जो काम कर रहल बानी कन्नड़ सानिमा मे है । ई एक्टर 29 फिलिमो मे बालक के रूप से नज़र दिखाई बा । ई एक्टर मशहूर फिलिम एक्टर राजकुमार के बेटा हेवन । बच्चा होने की पहिले उसके बाप राजकुमार के साथ फिलिमो मे अभिनय कर दी । वसन्ता गीता (1980), भाग्यवता (1981), चालीसुवा मोदगल्लु (1982), इरडु नक्षत्रागलु (1983), बेट्टडा हुवु (1985) नामके फिलिमो मे उसके अभिनय प्रशंसित की । फिलिम बेट्टडा हुवु से अप्पू नामके रोल से उसको बेस्ट चाइल्ड आर्टिस्ट देश के प्रदम पुरस्कार मिला । अउर चालीसूवा मोदगल्लु अउर इरडु नक्षत्रागलु नामक फिलिमो से उसको कर्नाटक राज्य पुरस्कार बेस्ट चाइल्ड अवार्ड मिलल बा। पुनीत के पहिला लीड रोल 2002 के अप्पु से हऽ। कर्नाटक सरकार ने घोषणा की उसको राज्य के सर्वोच्च नागरिक पुरस्कार पुनीत के तरफ से मरणोपरांत से लेगी बा।
फांस अउर मीडिया ने उनको "पावर स्टार" डब किया खातिर। ई एक्टर लीड रोल से व्यावसायिक रूप से सफल हूवा गया फिलिमे समेत अप्पु (2002), अभी (2003), वीरा कन्नाडीगा (2004), मौर्य (2004), आकाश (2005), अजय (2006)
वैष्णो देवी के मंदिर
वैष्णो देवी के मंदिर जम्मू काश्मीर के कटरा में, त्रिकूट परबत पर, एगो हिंदू मंदिर बा जे देवी के एगो रूप वैष्णो देवी के मंदिर हवे।
मॉर्फोलजी (भाषाविज्ञान)
भाषा विज्ञान में मॉर्फोलजी (morphology; उच्चारण: ), देवनागरी में जेकरा बहुधा मॉर्फोलॉजी भी लिखल जाला, शब्दन के अध्ययन हवे, कइसे ऊ बने लें, आ ओही सेम भाषा में उनहन के अउरी दूसर शब्दन के संघे संबंध का होला। ई शब्द सभ के ढाँचा के बिशलेष्ण करे ला आ उनहन के हिस्सा सभ जइसे कि स्टेम, रूट, प्रीफिक्स आ सफिक्स सभ के भी बिश्लेषण करे ला। मार्फोलजी पार्ट ऑफ़ स्पीच पर भी धियान देला आ इनोटेशन आ स्ट्रेस पर भी, आ एहू बात पर भी कि प्रसंग बदलले से कइसे शब्द के उच्चारण आ अरथ बदल जाला।
हिंदी में एकरा के रूपविज्ञान भा पदविज्ञान कहल जाला।
बीवर
बीवर (Beawar) भारत के राजस्थान राज्य में एक ठो शहर बा।
जनसांख्यिकी
साल 2011 के जनगणना अनुसार बीवर के कुल शहरी जनसंख्या 145504 बाटे आ आसपास के उपशहरी इलाका के मिला लिहल जाय तब कुल जनसंख्या 151472 बा। जनसंख्या के हिसाब से ई भारत के 322वाँ शहर बाटे। जनगणना आँकड़ा के मोताबिक एह शहर में लिंगानुपात 948 आ साक्षरता के दर 84.39% बाटे।
एजियन सागर
एजियन सागर (Aegean Sea) भा ईजियन सागर यूरोप आ एशिया के बीचा में, भूमध्य सागर के एगो लमछर खाड़ी हवे। ई बाल्कन आ अनातोलिया क्षेत्रन के बीचा में पड़े ला आ एकर बिस्तार करीबन 2,15,000 वर्ग किलोमीटर रकबा पर बाटे। उत्तर में ई सागर मारमरा सागर आ काला सागर से डार्डेनल्स आ बास्पोरस जलजोड़ के माध्यम से जुड़ल बाटे। एह में मौजूद एगो दीपसमूह के नाँव एजियन दीपसमूह हवे जे एकरे दक्खिनी माथ पर बाटे, एह में क्रीट आ रोड्स दीप सामिल बाड़ें। एजियन सागर के अधिकतम गहिराई क्रीट के पूरुब में बा जहाँ ई 3,544 मीटर गहिरा बाटे। थ्रासियन सागर आ क्रीट सागर एकर उपबिभाग हवें।
एजियन सागर के इतिहासी महत्व रहल बाटे, बिसेस रूप से प्राचीन यूनान (एनशियेंट ग्रीस) के मामिला में, जे लोग एह एरिया में एही सागर के तीरे पर आ दीप सभ पर आबाद रहल।
पिलकिया
पिलकिया या पियर खड़िच्ची (Western yellow wagtail, बै॰:Motacilla flava) चिरइन के खड़िच्ची परिवार के एगो प्रजाति बाटे।
अवधी भाषा
अवधी हिंदी पट्टी के एगो भाषा ह। ई उत्तर प्रदेश के "अवध क्षेत्र" में (लखनऊ, रायबरेली, सुल्तानपुर, बाराबंकी, उन्नाव, हरदोई, सीतापुर, लखीमपुर, अयोध्या, जौनपुर, प्रतापगढ़, प्रयागराज, कौशाम्बी, अम्बेडकर नगर, गोंडा, बस्ती, बहराइच, बलरामपुर, सिद्धार्थनगर, श्रावस्ती अउर फतेहपुर) में बोलल जाले। एकरा अलावे एकर एगो शाखा बघेली के नाम से बघेलखंड में लोकप्रिय बा। 'अवध' शब्द "अयोध्या" से बनल बा।  शासनकाल में एह नाँव के एगो डायोसिस रहे। तुलसीदास अपना "मानस" में अयोध्या के 'अवधपुरी' कहले बाड़े। अवध के एह इलाका के पुरान नाँव भी 'कोसल' रहल, जेकर महत्व प्राचीन काल से आ रहल बा।
रामचरितमानस के रचना एही अवधी भाषा में भइल हवे। तुलसीदास के अलावा मालिक मुहम्मद जायसी एह भाषा के परसिद्ध रचनाकार हवें। वर्तमान समय में भी एह भाषा में साहित्य के रचना हो रहल बाटे।
डेटरमाइनर
डेटरमाइनर (determiner), जेकरा डेटरमिनेटिव (determinative) (छोट रूप में ), कौनों अइसन शब्द, फ्रेज, चाहे एफ़िक्स होला के कौनों संज्ञा भा संज्ञा पदबंध के साथे आवे ला आ आमतौर पर संज्ञी (जेकरा खातिर संज्ञा इशारा क रहल होखे) के कौनों संदर्भ-प्रसंग बिसेस में होखे के बतावे लें।
ई पार्ट ऑफ़ स्पीच के हिस्सा होलें।
बिहार दिवस
बिहार दिवस हर साल 22 मार्च के मनावल जाला। ई बिहार राज्य के गठन के निशानी हवे। आज के दिन अंगरेज लोग 1912 में बिहार के बंगाल से अलग क के एगो राज्य के उकेर दिहल। बिहार में ई दिन सार्वजनिक छुट्टी हवे ला। एह दिन के मनावे खातिर घोषणा कइल गइल। एकर मुख्य उद्देश्य बिहार के लोगन के राज्य के विशेषता के दुनिया भर में ब्रांड कइल अवुरी बिहारी होखे प गर्व कइल बा।
स्लेटी खड़िच्ची
स्लेटी खड़िच्ची (Grey wagtail, बै॰:Motacilla cinerea) चिरइन के एगो प्रजाति बाटे।
एफ़िक्स
भाषा बिज्ञान में एफ़िक्स चाहे अफ़िक्स (afix; उच्चा. /ˈæf.ɪks/ भा /əˈfɪks/) अइसन मॉर्फ़ीम होला जे कौनों शब्द भा शब्द-मूल (स्टेम) में जुड़ के नया शब्द चाहे शब्द के नया रूप बनावे ला। परिभाषा अनुसार ई अलग करे जोग ना होलें; हालाँकि, कुछ प्रीफ़िक्स आया सफ़िक्स सभ के अलगो कइल जाल सके ला। संस्कृत व्याकरण के उपसर्ग आ प्रत्यय सभ अफ़िक्स हवें। भोजपुरी में संस्कृत के अलावा अउरियो देसी आ बिदेसी भाषा सभ से अइसन अफ़िक्स आइल बाड़ें।
शब्दमूल से पहिले जुड़े वाला प्रीफ़िक्स आ बाद में जुड़े वाला सफ़िक्स होला; हालाँकि, इनहन के अउरी कई किसिम बाड़ें जइसे कि सर्कम्फिक्स (circumfix), डुप्लीफ़िक्स (duplifix), इन्फ़िक्स (infix) वगैरह।
अबोहर
अबोहर (Abohar) भारत के पंजाब राज्य में एक ठो शहर बा।
जनसांख्यिकी
साल 2011 के जनगणना अनुसार अबोहर के कुल शहरी जनसंख्या 145302 बाटे आ आसपास के उपशहरी इलाका के मिला लिहल जाय तब कुल जनसंख्या 145302 बा। जनसंख्या के हिसाब से ई भारत के 323वाँ शहर बाटे। जनगणना आँकड़ा के मोताबिक एह शहर में लिंगानुपात 887 आ साक्षरता के दर 78.94% बाटे।
जॉर्जियन भासा
जॅार्जियन जॉर्जिया के लोग द्वारा बोलल जाए वाला एगो भासा हऽ। ई जॉर्जिया के काम काज के भासा बड़ूवे।
अव्यय
संस्कृत व्याकरण में अव्यय अइसन शब्द होलें जे हमेशा एक समान रहे लें, जिनहन प लिंग, वचन भा बिभक्ति के परभाव ना पड़े ला। दुसरा तरीका से कहल जाय त एह शब्दन के रूप ना चले ला। ई अविकारी शब्द हवें।
हिंदी व्याकरण में अव्यय के आठ गो भेद बतावल गइल बाड़ें: क्रियाविशेषण अव्यय, प्रविशेषण अव्यय, कालवाचक अव्यय, स्थानवाचक अव्यय, दिशावाचक अव्यय, संबंधबोधक अव्यय, समुच्चयबोधक अव्यय, आ विस्मयादिबोधक अव्यय।
चर्चरी
चर्चरी या रुगैल या चुइंया (Paddyfield pipit या Oriental pipit, बै॰:Anthus rufulus) चिरइन के एगो प्रजाति बाटे।
अव्यय
नोट
<references group="devanagari"/>
नेशनल हाइवे 7
नेशनल हाइवे 7 (NH 7) एगो भारतीय हाइवे बा। ई पंजाब के फजिल्का से उत्तराखंड के माना तक पूरुब-पच्छिम दिसा में बाटे। अपना बिस्तार में ई पजाब, हरियाणा, हिमाचल प्रदेश आ उत्तराखंड राज्यन से हो के गुजरे ला।
तिरुवन्नामलै
जनसांख्यिकी
साल 2011 के जनगणना अनुसार तिरुवन्नामलै के कुल शहरी जनसंख्या 145278 बाटे आ आसपास के उपशहरी इलाका के मिला लिहल जाय तब कुल जनसंख्या 145278 बा। जनसंख्या के हिसाब से ई भारत के 324वाँ शहर बाटे। जनगणना आँकड़ा के मोताबिक एह शहर में लिंगानुपात 1006 आ साक्षरता के दर 87.75% बाटे।
नेशनल हाइवे 44
अब एह हाइवे पर पड़े वाला कुछ प्रमुख शहर श्रीनगर, जम्मू, पठानकोट, लुधियाना, अंबाला, पानीपत, सोनीपत, दिल्ली, मथुरा, आगरा, ग्वालियर, झाँसी, सिवनी, नागपुर, आदिलाबाद, निज़ामाबाद, हैदराबाद, कुर्नूल, बंगलौर (बंगलुरु), मदुरै, तिरुनेलवेली आ कन्याकुमारी बाड़ें।
एक काफी हिस्सा उत्तर-दक्खिन कॉरिडोर के रूप में परिभाषित बा जबकि दू जगह ई गोल्डनक्वाड्रिलेटरल (सोनहरा चतुर्भुज) के रूप में परिभाषित हाइवे सभ के साथे ओभरलैप करे ला; एगो दिल्ली-आगरा के बीचा में आ दुसरा बंगलौर-कृष्णागिरि के बीचा में। झाँसी में ई पूरुब-पच्छिम कॉरिडोर के क्रास करे ला। दिल्ली-कलकत्ता हाइवे, जे पुराना नंबरिंग में NH 2 रहे आ गोल्डनक्वाड्रिलेटरल के हिस्सा रहे ओकर दिल्ली से आगरा ले के हिस्सा अब एही NH 44 में आवे ला (एकरा के यमुना एक्सप्रेसवे के रूप में भी परिभाषित कइल गइल बा)।
नोट
<references group="नोट"/>
गगनयान
गगनयान एगो भारतीय चालक दल वाला ऑर्बिटल अंतरिक्ष यान हवे जेकर इरादा भारतीय मानव अंतरिक्ष उड़ान कार्यक्रम के शुरुआती अंतरिक्ष यान होखे के बा। एह अंतरिक्ष यान के तीन लोगन के ले जाए खातिर डिजाइन कइल गइल बा आ एकरा अपग्रेड संस्करण में रेंडेज आ डॉकिंग क्षमता दिहल जाए के योजना बाटे। अपना पहिला चालक दल वाला मिशन में भारतीय अंतरिक्ष अनुसंधान संगठन (इसरो) के बहुत हद तक स्वायत्त 5.3 मीट्रिक टन के कैप्सूल 400 किमी के ऊंचाई पर के गति से सात दिन तक के चालक दल के साथ जहाज पर दू-तीन लोग के चालक दल के साथ पृथ्वी के चक्कर लगाई। पहिला चालक दल वाला मिशन के मूल रूप से दिसंबर 2021 में इसरो के एलवीएम3 पर शुरू करे के योजना रहल,  बाकी एकरे बाद एकरा में देरी हो गइल आ 2025 से पहिले भेजाये के उमेद ना बाटे।
दिसपुर
दिसपुर भारत के आसाम राज्य के कामरूप महानगरीय जिला में एगो शहर बा जे असम राज्य के राजधानी भी बा। ई गुवाहाटी के एगो उपनगर हवे।
नायक (2001 हिन्दी फिलिम)
नायक: द रियल हीरो एगो साल 2001 के भारतीय हिंदी भाषा मे बनल एगो फिल्मकार एस॰ शंकर के बनावल एगो राजनीतिक फिल्म हऽ, जेकरा मे अनिल कपूर, रानी मुखर्जी, अमरीश पुरी, परेश रावल आ जॉनी लीवर जइसन अभिनेता लोग कीरदार कइले बा।  ई एगो तमिल फिलिम मुतालवां (1999) के रिमेक हऽ। एह फिलिम के संगीत ए आर रहमान के दिहल हऽ, जेकरा मुतालवां से उठा के हिंदी बोल संगे एह फिलिम मे प्रयोग कइल गइल।
कथा
साक्षात्कार मे शिवाजी के सरकार के नाकामी प सवाल उठवला प बलराज चौहान कहलें जे उनकर काम ओतना सरल नइखे, बहुत बोझ होला कपार प, आ शिवाजी के एक दिन बदे मुख्यमंत्री बन के देखे के चुनौती दिहलें। शिवाजी बहुत सोचला के बाद चुनौती सकार लिहलस। शिक्षित आ सतर्क, शिवाजी रोज रोज जनता के प्रभावित करे वला मुद्दन के सम्हरलस, आ सभ खातिर रहे आ नौकरी के व्यवस्था कइलस आ संगे संगे भ्रष्ट अधिकारी सभ के निलंबित कइलस। ई सभ काम मे ओकर साथ ओकर सचीव बंसल (परेश रावल) दिहलस। आपन एक दिन के अंतिम काम के रूप मे शिवाजी बलराज चौहान के गिराफ्तर करऽता एह से की ऊ सवसे भ्रष्टाचार के जड़ रहे। बाद मे बलराज चौहान बेल प छूट जाताडें आ शिवाजी के सभ आदेसन के रद्द कई दिहऽताडें। बलराज चौहान शिवाजी के मारहुं के प्रयास करत हवें बाकिर सफल नइखन हो पावत।
शिवाजी के गाँव के एगो लईकी मंजरी (रानी मुखर्जी) से प्रेम हो जाता, जब ऊ मंजरी के बाबू जी लगे बियाह के प्रस्ताव लेवे जाता तऽ ऊ ई कहि के मना कई दिहऽताड़ें की शिवाजी लगे सरकारी नौकरी नइखे। एही से शिवाजी यूपीएससी के परीक्षा के तेयारी करे लागत बा। एने बंसल, शिवाजी के बतावत बा कि कइसे शिवाजी बहुते परसिद्ध हो गइल आ लोग ओकरा मुख्यमंत्री बनावे के चाहत बा। पहिले तऽ शिवाजी मना कइलस बाकिर बादि मे ऊ मान जाता।
चुनाव मे शिवाजी बिसाल बहुमत से जीत जाता, काहे कि चौहन के राजनीतिक सहजोगी लोग उनका के छोड़ देता। शिवाजी के मुख्यमंत्री बने आ चुनाव लड़े के फैसला से मंजरी के बाबूजी खिसिया जाताड़न आ मंजरी से ओकर बियाह करे से मना कई दीहऽताड़न। मुख्यमंत्री बनला के बाद शिवाजी के काम बहुते नीमन रहल आ लोग ओकरा सराहे लागल। ओकर प्रसिद्धि से परेसान चौहान ओकर छबी बिगाड़े के प्रयास करत बा, बाकिर शिवाजी एह सभ के ठीक कर लेता। चौहान एक दिन शिवाजी के मारे ला ओकर घरे बॉम्ब लगवा दीहलन बाकिर प्रयास असफल रहल, बाकिर धमाका मे ओकर माई बाबू के देहांत हो जाता।
अंतिम प्रयास मे, चौहान आपन अदिमी से नगर के न्याय व्ययस्था ध्वस्त कर के सा जगह जगह बॉम्ब लगावे के कहऽता। बाकिर बॉम्ब लगावे के मय बाति एगो पुजारी सुन लेता आ शिकायत बिभाग मे चिट्ठी दाल के शिवाजी के बता देता। चौहान के अदिमी पांडुरंग के गिरफ्तार कइल जाता जहाँ ऊ बॉम्ब लगावे से स्थान बता देता। चार गो मे से तीन गो बॉम्ब के निष्क्रिय कइ दिहल जाता बाकिर चउथा फाट जाता। बाकिर एह सफलता प चौहान कहत बा जे शिवाजी आपन छबी बनावे ला अपनहीं बॉम्ब लगवावेला आ फेर जोहेला। चौहान के राह से हटावे के कौनो राहि ना लउकत देखि, शिवाजी चौहान के अपना दफ्तर मे बोलावत बा, आ आपन हाथ मे गोली मार के कट्टा चौहान के हाथे दे देता, ओतना मे अंगरक्षक लोग आ जाता आ देखला से ई लागत बा जे चौहान शिवाजी के गोली मरले बा। एह जाल मे फँस गइला प चौहान खिसे शिवाजी प गोली चला देता बाकिर गोली ओकरा लाग नइखे पावत, आ अंगरक्षक लोग चौहान मे गोलियन से भुन देता। मुअत घड़ी चौहान ओह दिन के साक्षात्कार के मने पारत बा आ कहऽता "ऊ एगो बढ़िया साक्षात्कार रहल" आ मू जाता। शिवाजी बंसल के सांच बतावत बा आ कहऽता "रउवा सभे मिल के हमरो राजनीतिज्ञ बनाइए दिहनी"। बंसल चौहान मौत के जरूरी मानत कहलस "ऊ भर जीनगी गलत काम करे बदे राजनीति कइलस, बाकिर रउवा खाली एक बेरा कइनी उहो सही खातिर"। मंजरी के बाबू जी के आभास होता की शिवाजी एगो कर्मठ बेकत हऽ, जे कवनो चीझ से पहिले आपन कर्तव्यन के आगे राखेला, आ मंजरी के बियाह शिवाजी से करे ला मान जात बाड़ें।
जनता दल (युनाइटेड)
जनता दल (युनाइटेड) — Janata Dal (United), जेकरा के संछेप में जद(यू) — JD(U) के नाँव से जानल जाला, भारत में एगो राजनीतिक पार्टी बाटे। ई पार्टी मुख्य रूप से पूरबी आ पूर्वोतर के राज्यन में उल्लेखजोग इस्थिति में बा। बिहार में एकरा के क्षेत्रीय पार्टी के दर्जा बाटे आ वर्तमान बिहार सरकार में ई हिस्सेदार बा; अरुणाचल प्रदेश में ई दुसरी सभसे बड़ पार्टी बा (बिधान सभा के हिसाब से)।
पार्टी सेंटर-लेफ्ट राजनीति वाली पार्टी हवे आ सोशलिज्म, सेकुलरिज्म आ इंटीग्रल ह्यूमानिज्म के बिचारधारा वाली पार्टी हवे। एकर अस्थापना जनता दल से अलगा हो के साल 2003 एन भइल रहे आ संस्थापक लोग में जार्ज फर्नांडीज, नितीश कुमार आ शरद यादव के प्रमुख भूमिका रहल।
बिहारी लोग
बिहारी एगो निवासी नाम ह जवन भारतीय राज्य बिहार के निवासी लोग के दिहल जाला। बिहारी लोग के तीन गो मुख्य इंडो-आर्य नृवंशभाषिक समूह में बाँटल जा सके ला, भोजपुरिया, वज्जी आ मगधी। एकरे अलावा इनहन के कई किसिम के वंशानुगत जाति समूह सभ में भी बाँटल गइल बा। बिहार में आज बिहारी पहिचान जाति/कुल, भाषाई आ धार्मिक पहिचान से गौण के रूप में देखल जाला काहें से कि पाल के पतन के बाद उत्तर भारत से ब्राह्मण लोग के बड पैमाना पर वर्तमान बिहार के ओर पलायन के साथ 12वीं सदी से शुरू भइल सदियन से ब्राह्मण प्रभाव साम्राज्य हवे बाकी एकरे बावजूद ई बड़हन भारतीय पहिचान के एगो उपसमूह हवे। बिहारी लोग पूरा भारत में, आ पड़ोसी देश नेपाल, पाकिस्तान आ बांग्लादेश में पावल जा सकेला। 1947 में भारत के बंटवारा के दौरान कई बिहारी मुसलमान लोग पूर्वी बंगाल (एकर नाँव बदल के पूर्वी पाकिस्तान रखल गइल; बाद में बांग्लादेश हो गइल) में पलायन कइल। बिहारी लोग के भी बंटवारा के कारण पाकिस्तान (पहिले पश्चिमी पाकिस्तान) के मुहाजीर लोग में बढ़िया प्रतिनिधित्व बा।
जमुरिया
जमुरिया (Jamuria) भारत के पच्छिम बंगाल राज्य में एक ठो शहर बा।
जनसांख्यिकी
साल 2011 के जनगणना अनुसार जमुरिया के कुल शहरी जनसंख्या 145276 बाटे आ आसपास के उपशहरी इलाका के मिला लिहल जाय तब कुल जनसंख्या 145276 बा। जनसंख्या के हिसाब से ई भारत के 325वाँ शहर बाटे। जनगणना आँकड़ा के मोताबिक एह शहर में लिंगानुपात 926 आ साक्षरता के दर 71.95% बाटे।
एसिड
एसिड (Acid; हिंदी: अम्ल) अइसन मॉलिक्यूल चाहे आयन होलें जे प्रोटान (हाइड्रोजन के आयन H+) दे सके लें (ब्रोंसटेड-लौउरी एसिड) या फिर अइसन जे इलेक्ट्रान जोड़ी के साथे कोवैलेंट बंध बना सके लें (लेविस एसिड)। आसान भाषा में कहल जाय तब ई अइसन केमिकल होलें जे रासायनिक रिएक्शन के समय क्षार (बेस) सभ के हाइड्रोजन के आयन दे सके लें। इनहन के pH मान 7 से कम होला। अइसन पदार्थ जिनहन के ई मान 7 से कम होखे एसिडिक पदार्थ कहालें।
एसिड सभ पानी में घुल जालें आ खट्ट सवाद वाला घोल बनावे लें। क्षार सभ के साथे क्रिया करे पर लवण (साल्ट्स) बनावे लें।
उपसर्ग
लिस्ट
महर्षि पाणिनि के अष्टाध्यायी (1.4.58-59) में बीस गो अइसन उपसर्ग (प्रीफ़िक्स) चिन्हित कइल गइल बाड़ें आ इनहन के गणपाठ में गिनावल गइल बाटे:
मूल रूप निः आ दुः के संधि के नियम अनुसार जुड़ाव में दू गो रूप भेद हो जालें जवना से ई निस्/निर् आ दुस्/दुर् बन जालें जेकरा चलते इनहन के गिनती 20 से 22 हो जाला।
इनहना के एगो श्लोक के रूप में ब्यक्त कइल जाला:
मुचासी
मुचासी या मुसरची(Olive-backed pipit, बै॰:Anthus hodgsoni) चिरइन के एगो प्रजाति बाटे।
नेशनल हाइवे 1
नेशनल हाइवे 1 (NH 1) भारत के एगो हाइवे बा जे जम्मू काश्मीर आ लद्दाख संघ राज्यक्षेत्र में बाटे। नया नंबरिंग सिस्टम में एकरे नंबर 1 होखे के मतलब ई बा की ई भारत के सभसे उत्तरी हाइवे हवे।
एकरे पच्छिमी माथ पर, भारत-पाकिस्तान बाडर (LOC) के लगे हटिया बाला बा आ दुसरे ओर पूरबी माथ पर लद्दाख के राजधानी लेह बाटे। ई उड़ी, बारामुला, श्रीनगर, सोनमर्ग, जोजिला, द्रास कारगिल होखत लेह ले बा।
स्पाइडर-मैन: बियांड द स्पाइडर वर्स
स्पाइडर-मैन: बियांड द स्पाइडर वर्स (Spider-Man: Beyond the Spider-Verse) एगो आवे वाली अमेरिकन कंप्यूटर-एनिमेटेड सुपर हीरो फिलिम बा। ई स्पाइडर-मैन: अक्रॉस द स्पाइडर वर्स के सीक्वल होखी।
पहाड़ी चुइंया
पहाड़ी चुइंया भा एंथस सिल्वेनस (Upland pipit, बै॰:Anthus sylvanus) चिरइन के पिपिट ग्रुप के एगो प्रजाति बाटे।
स्पाइडर-मैन: बियांड द स्पाइडर वर्स
फिलिम मार्च 2024 में रिलीज खातिर शेड्यूल बा।
एंजाइम
एंजाइम (Enzyme) एक तरह के प्रोटीन होलें जे जैविक प्रकृया के तेज करे वाला (बायोकैटलिस्ट) होलें। कैटलिस्ट सभ रासायनिक रिएक्शन सभ के तेज करे वाला होलें आ शरीर में लगभग हर कोशिका में मेटाबोलिज्म के प्रकृया के अइसन एंजाइम कैटलिस्ट सभ के जरूरत होखे ले जवना से कि जीवन के चलत रहे खातिर मेटाबोलिज्म के ई प्रकृया भरपूर तेजी के साथ होखे। जवना मोलिक्यूल सभ पर ई एंजाइम असर भा काम करे लें उनहन के सबस्ट्रेट्स कहल जाला आ इनहन के काम करे के बाद जवन बने ला ओकरा के प्रोडक्ट कहल जाला।
कुछ एंजाइम सभ के कामर्शियल इस्तेमाल होखे ला, जइसे की एंटीबायोटिक सभ के बनावे में।कुछ घरेलू इस्तेमाल के चीजन में भी एंजाइम के इस्तेमाल होला जवना से केमिकल रिएक्शन के तेज कइल जा सके: बायोलाजिकल पावडर जे कपड़ा धोवे के कामे आवे लें, प्रोटीन, मांड चाहे तेलउंस चीज के दागी कपड़ा पर से हटावे के कामे आवे लें, मीट (मांस) के नरम बनावे खातिर एंजाइम वाला चीजन के इस्तेमाल होला जे प्रोटीन सभ के छोट छोट टुकड़ा में तूर देलें जवना से मीट चबाये में आसानी होखे ला।
नेशनल हाइवे 2
नेशनल हाइवे 2 (NH 2) भारत के एगो हाइवे बा। ई भारत के सभसे पूरबी हाइवे हवे आ पूर्वोत्तर भारत में बाटे। ई आसाम के डिब्रूगढ़ से मिजोरम के तुईपांग ले 1325.6 km लाम बाटे आ उत्तर दक्खिन दिसा में बा। एह तरीका से ई आसाम, नागालैंड, मणिपुर आ मिजोरम राज्यन में बिस्तार लिहले बाटे।
गरीबदास
संत गरीब दास (1717-1778) अपना भक्ति आ कविता खातिर जानल जालें।  गरीब दास एगो विशाल संग्रह के रचना कइले बाड़न जवन साद ग्रंथ साहब के नाम से मशहूर बा।  गरीब दास साहेब सद्गुरु कबीर साहेब के अमृत के बखान कइले बाड़न, जेकरा के रत्नसागर भी कहल जाला।  अच. ऐ. रोज  के अनुसार गरीबदास के अमर ग्रंथ साहिब किताब में 7000 कबीर छंद लिहल गइल रहे आ 17000 के रचना खुद गरीब दास कइले रहलें।  गरीबदास के ई दर्शन रहल कि राम आ रहीम में कवनो अंतर नइखे। बाबा गरीबदास के समाधि स्थल आजुओ हरियाणा के गाँव छुडानी आ उत्तर प्रदेश के जिला सहारनपुर में सुरक्षित बा।  13 साल के उमिर में संत गरीब दास जी भगवान कबीर से व्यक्तिगत रूप से भेंट कइले रहले, आ उनुका के आपन ज्ञान बतवले रहले।
जयम रवि
मोहन रवि (जनम 10 सितंबर 1980), जेकरा के अपना स्टेज नाँव जयम रवि से जानल जाला, एगो भारतीय अभिनेता बाड़ें जे तमिल फिलिम इंडस्ट्री में काम करे लें। उनुका के एगो फिल्मफेयर अवार्ड आ तीन गो सिमा अवार्ड मिलल बा. अनुभवी फिल्म संपादक ए मोहन के बेटा रवि अपना पिता के बनावल तेलुगु फिल्म बावा बावामारिदी (1993) में बाल कलाकार के रूप में आपन शुरुआत कइलें।
ब्लॉगर (सर्विस)
ब्लॉगर एगो अमेरिकी ऑनलाइन कंटेंट मैनेजमेंट सिस्टम हवे जे मल्टी-यूजर ब्लॉग छपावे के सुबिधा देला। ई सर्विस 1999 में पायरा लैब्स द्वारा शुरू कइल गइल रहे जेकरा के 2003 में गूगल खरीद लिहलस। गूगल एह सर्विस द्वारा ब्लॉग सभ के होस्ट करे ला आ ई ब्लॉग सभ blogspot.com नाँव के सबडोमेन से उपलब्ध होखे लें। केहू भी बेकती जेकरा लगे गूगल खाता होखे, एह सर्विस के इस्तेमाल फिरी में क सके ला आ आपन ब्लॉग वेबसाइट बना के छपा सके ला। एक ठो खाता से 100 गो ले ब्लॉग वेबसाइट चलावल जा सके लें। साथे-साथ ई मल्टी-यूजर ब्लॉग सपोर्ट करे ला जेकर मतलब ई बा कि कौनों एकही ब्लॉग के कई ठे गूगल खाताधारी लोग एडिट क सके ला; एहू के गिनती 100 लोग तक ले सीमित बाटे।
कैथल
कैथल (Kaithal) भारत के हरियाणा राज्य में एक ठो शहर बा। पहिले ई करनाल जिला मे आवत रहे, फेर कुरुक्षेत्र जिला मे आवे लागल आ आ 1 नोवेमबर 1989 के ई कैथल जिला के मुख्यालय बनि गइल।
जनसांख्यिकी
साल 2011 के जनगणना अनुसार कैथल के कुल शहरी जनसंख्या 144915 बाटे आ आसपास के उपशहरी इलाका के मिला लिहल जाय तब कुल जनसंख्या 144915 बा। जनसंख्या के हिसाब से ई भारत के 326वाँ शहर बाटे। जनगणना आँकड़ा के मोताबिक एह शहर में लिंगानुपात 887 आ साक्षरता के दर 79.24% बाटे।
तृषा कृष्णन
त्रिशा कृष्णन (जनम 4 मई 1983),[7] जिनके एक नाँव से त्रिशा के नाँव से जानल जाला, एगो भारतीय अभिनेत्री आ मॉडल बाड़ी, जे मुख्य रूप से तमिल आ तेलुगु फिलिम सभ में काम करे लीं। मिस चेन्नई प्रतियोगिता (1999) जीतला के बाद इनके धियान दिहल गइल, जेकरा चलते इनके फिलिम इंडस्ट्री में प्रवेश भइल।[8]  त्रिशा के अक्सर दक्खिन भारतीय भाषा सभ में इनके परफार्मेंस खातिर क्वीन ऑफ साउथ इंडिया के नाँव से जानल जाला।[8][9][10]  द टाइम्स ऑफ इंडिया द्वारा इनके दक्खिन भारत के सभसे नीक अभिनेत्री लोग में गिनल गइल बा।[11]
काला सागर
काला सागर (Black Sea; ब्लैक सी, शाब्दिक अरथ करिया सागर ), भूमध्य सागर के एगो सीमांत सागर हवे जे यूरोप आ एशिया के बीचा में पड़े ला। ई बाल्कन के पूरुब में, पूरबी यूरोपीय मैदान के दक्खिन में आ दक्खिनी कॉकेशस आ अनातोलिया प्रायदीप के उत्तर में बाटे। एह में यूरोप के कई गो प्रमुख नदी गिरे लीं जइसे कि डेन्यूब, नीपर, नीस्टर आ डॉन नदी। एकरे तीरे पर छह गो देस बाड़ें हालाँकि एकर थाला जहाँ ले के पानी एह में आवे ला ऊ कई गो अउरी देसन में फइलल बाटे।
काला सागर के कुल रकबा 436400 km2 बाटे (बिना अजोव सागर के शामिल कइले) आ एकर अधिकतम गहिराई 2212 m बा, आ कुल आयतन 547000 km3 बाटे। एकरे किनारे के जमीन के ओर बढे पर तेजी से ऊँचाई बढ़े ले। एकरा दक्खिन में पोंटिक पहाड़ी क्षेत्र बा, पूरुब में कॉकेशस परबत के इलाका बा आ उत्तर में क्राइमिया के पहाड़ी इलाका बाड़ें। पच्छिमी किनारा के ओर छोट खन निचाई वाला बाढ़ मैदान वाला हिस्सा हवे। उत्तर में ई अजोव सागर से कर्च के जलजोड़ से जुड़ल बा जहाँ से पानी हासिल करे ला। दक्खिनी-पच्छिमी ओर एक ठो पातर जलजोड़ बास्पोरस हवे जे एकरा के मारमरा सागर से जोड़े ला आ एह ओर पानी के निकास होखे ला; मारमरा सागर अंत में खुद दार्दानेल्स जलजोड़ द्वारा एजियन सागर से जुड़े ला जे भूमध्य सागर के एगो उत्तरी भुजा निअर हवे। एजियन सागर के गम्हीर आ बेसी खारा पानी नीचे निचे काला सागर में बहे ला आ ऊपरी हिस्सा में कम खारा आ हलुक पानी काला सागर से एजियन सागर में जाला।
प्रकाश-बरिस
प्रकाश-बरिस दूरी नापे के एगो इकाई हवे जे खगोलीय नाप के कामे आवे ले। एक प्रकाश-बरिस लगभग 9.46 ट्रिलियन किलोमीटर के बराबर या फिर 5.88 ट्रिलियन मील के बरोबर होला। इंटरनेशनल एस्ट्रोनॉमिकल युनियन (आइएयू) के परिभाषा के मोताबिक प्रकाश एक जूलियन बरिस (365.25 दिन) में जेतना दूरी तय करे ला उहे एक प्रकाशबरिस हवे। कई बेर एह नाँव में "बरिस" शब्द के देख के कुछ लोगन के भरमाव हो जाला कि ई कौनों समय के नाप के इकाई हवे, हालाँकि, अइसन बेल्कुल नाहीं बा।
अक्सरहा एह इकाई के इस्तेमाल स्टेलर स्केल (तारा के पैमाना) पर, मने कि कौनों गैलेक्सी में तारा सभ के आपस में दूरी बतावे खाती इस्तेमाल होला। उदाहरण खातिर हमनी के लोकल गैलेक्सी आकाशगंगा में मौजूद तारा सभ हमनी के सौरमंडल के तारा आ केंद्र सुरुज से कतना दूर बाने ई जानकारी एही इकाई में बतावल जाले। सभसे नगीचे मौजूद तारा प्रॉक्सिमा सेंचुरी हमनी के सुरुज से लगभग 4.2 प्रकाश-बरिस के दूरी पर बा।
नुसंतारा
नोट
<references group="नोट"/>
नीना दोब्रेव
निकोलीना कामेनोवा दोब्रेव (जनम: 9 जनवरी 1989), जिनके नीना दोब्रेव के नाँव से बेसी जानल जाला, एगो कनाडाई ऐक्ट्रेस बाड़ी। इनके पहिला एक्टिंग रोल सीटीवी के ड्रामा सीरीज डिग्रेसी: द नेक्स्ट जेनरेशन में मिया जोन्स के किरदार रहल। एकरे बाद ई द सीडब्लू के सुपरनेचुरल ड्रामा सीरीज द वैंपायर डायरीज में एलीना गिल्बर्ट आ कैथरीन पियर्स के रोल कइली जेकरा चलते इनके तारीफ़ मिलल।
नेशनल हाइवे 19
नेशनल हाइवे 19 (NH 19) भारत के एगो प्रमुख हाइवे बा। ई हाइवे पच्छिम से पूरुब दिसा में आगरा से कलकत्ता ले बाटे। पुराना नंबरिंग सिस्टम में ई NH 2 रहे आ एकरा के दिल्ली-कलकत्ता हाइवे कहल जाय आ जीटी रोड के हिस्सा रहल। पुरनका हाइवे के दिल्ली से आगरा ले वाला खंड अब NH 44 में आवे ला आ बाकी हिस्सा एह नवका NH 19 के रूप में बा।
इजराइल आ फिलिस्तीन के झगड़ा
इजराइल आ फिलिस्तीन के झगड़ा इजराइली आ फिलिस्तीनी लोग के एगो झगड़ा हऽ जे 20वां शताब्दी के बीच के चालू भइल। एह झगड़ा के शांत करे के बहुते प्रयास भइल बा।
नेशनल हाइवे 19
एह हाइवे पर पड़े वाला मुख्य-मुख्य जगह सभ में आगरा-कानपुर-इलाहाबाद-बनारस-सासाराम-औरंगाबाद-धनबाद-आसनसोल-दुर्गापुर-कलकत्ता बाड़ें।
बेउर
बेउर बलियाँ जिला के एगो गांव हवे। जवन बांसडीह तहसील में पड़ेला। गांव के पुरनिया लोग गांव के नाम के अर्थ बतावेला (बे+उर) माने जवना के पास हृदय नइखे।
2मून्स: दि सिरीज
2मून्स: दि सिरीज (अंग्रेजी में: 2Moons: The Series; เดือนเกี้ยวเดือน) थाई भाषा में बनल एगो एलजीबीटी धारावाहिक बाटे जवन जीएमएम 1 चैनल पर 7 मई 2017 से 23 जुलाई 2017 ले प्रसारित भइलस | ई धारावाहिक के कहानी एगो उपान्यास เดือนเกี้ยวเดือน (Moon Courting Moon) पर आधारित बा जवना के रचनाकार शिफॉन केक हवन।
बायोकेमेस्ट्री
बायोकेमेस्ट्री (Biochemistry), जीवरसायनिकी चाहे जीवबैज्ञानिक रसायनशास्त्र, जिंदा जीवधारी सभ में आ उनहन से संबंधित केमिकल प्रासेस सभ के अध्ययन करे ला। ई जीव बिज्ञान आ रसायनशस्त्र के उप शाखा हवे जे तीन को उपशाखा सभ में बाँटल जाले: स्ट्रक्चरल जीव बिज्ञान, एंजाइमोलॉजी आ मेटाबोलिज्म।
नेशनल हाइवे 16
नेशनल हाइवे 16 (NH 16) भारत के एगो प्रमुख हाइवे बाटे। ई हाइवे कलकत्ता के लगे खड़गपुर से चेन्नई (मद्रास) ले बाटे आ भारत के पूरबी समुंदरी किनारा के सहारे-सहारे बाटे। पुराना नंबरिंग सिस्टम में ई NH 5 के नाँव से जानल जाय।
ई गोल्डनक्वाडिलेटरल (सोनहरा चतुर्भुज) प्रोजेक्ट के हिस्सा हवे।
गगनयान 1
गगनयान 1 गगनयान प्रोग्राम के पहिला बिना चालक दल वाला परीक्षण उड़ान होखी आ एकर लॉन्चिंग 2024 के पहिली तिमाही में होखे के योजना बाटे।
बैकग्राउंड
एकर लॉन्चिंग मूल रूप से दिसंबर 2020 में होखे वाला रहे, फिर दिसंबर 2021 में,  बाकी कोविड-19 महामारी के कारण एकरा में देरी भइल।  आखिरकार अप्रैल 2022 ले उड़ान योजना तइयार हो गइल  आ एकर लॉन्च 2024 में होखे के उमेद बा,  जे टीवी-डी1 आ टीवी-डी2 के बाद में होखी।  अप्रैल 2022 में प्रस्ताव कइल गइल कि चालक दल के मॉड्यूल के दबाव कम (डिप्रेशराइज) कइल जाय।
मिशन के मकसद
गगनियन अंतरिक्ष यान के सतीश धवन अंतरिक्ष केंद्र के मानव रेटेड एलवीएम 3 से प्रक्षेपित कइल जाई आ एकरा के 170 x 408 में डालल जाई किमी के कक्षा में बा। सर्कुलराइजेशन पैंतराबाजी तीसरी कक्षा पर कइल जाई. लैंडिंग भी टीवी-डी1 के समान पैटर्न के पालन करे के चाहीं।
एह मिशन के बाद इसरो गगनियन 2 के लॉन्च करे से पहिले चार गो अउरी अबोर्ट टेस्ट करी, जेह में मानवरूपी रोबोट व्योममित्र के ले जाइल जाई।
गोधरा
गोधरा (Godhra) भारत के गुजरात राज्य में एक ठो शहर बा।
जनसांख्यिकी
साल 2011 के जनगणना अनुसार गोधरा के कुल शहरी जनसंख्या 143644 बाटे आ आसपास के उपशहरी इलाका के मिला लिहल जाय तब कुल जनसंख्या 161925 बा। जनसंख्या के हिसाब से ई भारत के 327वाँ शहर बाटे। जनगणना आँकड़ा के मोताबिक एह शहर में लिंगानुपात 935 आ साक्षरता के दर 87.51% बाटे।
रूबी रोज
रूबी रोस़ लेंगेन्हे'म (जनम: 20 मार्च 1986) भा रूबी रोस (Ruby Rose) एगो आस्ट्रेलियाई मॉडल, एक्ट्रेस आ टीवी प्रेजेंटर बाड़ी। रोस एमटीवी ऑस्ट्रेलिया के प्रेजेंटर रहली (2007-2011), ऑस्ट्रेलियाज़ नेक्स्ट टॉप मॉडल (2009) में आ नेटवर्क टेन पर देखावल जाए वाला द प्रोजेक्ट (2009-2011) के को-होस्ट रहली।
इनके कुछ प्रमुख फिलिम सभ में रेजिडेंट ईविल: द फाइनल चैप्टर (2016), xXx: रिटर्न ऑफ़ जेन्डर केज (2017) आ जॉन विक: चैप्टर 2 शामिल बाड़ी। सीडब्लू टीवी सीरीज बैटवूमन (2019-20) में केट केन के रोल क चुकल बाड़ी।
क्लासिकल एंटिक्विटी
क्लासिकल एंटिक्विटी (classical antiquity) (जेकरा क्लासिकल एरा, क्लासिकल पीरियड भा क्लासिकल एज कहल जाला) भूमध्य सागर के आसपास के इलाका के सांस्कृतिक इतिहास के 8वीं सदी ईसा पूर्ब से 6वीं सदी ईसवी तक ले के युग हवे। एह जुग में प्राचीन यूनान (एंशियेंट ग्रीस) आ प्राचीन रोम (एंशियेंट रोम) के सभ्यता सामिल कइल जालीं आ एकरा के ग्रीको-रोमन वल्ड के रूप में जानल जाला। पहिले यूनान में, आ बाद में रोम में सभ्यता-संस्कृति एह जुग में अपना ऊँचाई तक पहुँचल जेकर बाकी इलाका सभ पर आ बाद के इतिहास पर परभाव पड़ल।
परंपरागत रूप से, एह जुग के शुरुआत महाकाब्य के रचना करे वाला कवी होमर (8वीं-7वीं सदी ईपू) के समय से मानल जाला जे सबसे पुरान रिकार्ड कइल काब्य हवे, एकरे बाद ई जुग जारी रहे ला, ईसाइयत (क्रिश्चियनिटी) के उदभव ले (1हिली सदी ईसवी) आ पच्छिमी रोमन साम्राज्य के पतन (5वीं सदी ईसवी) तक ले। एह क्लासिकल जुग के पतन लेट एंटिक्विटी (250-270) ले मानल जाला, एकरे बाद ओभार्लैप के जुग आवे ला आ शुरूआती मध्य जुग (600-1000) आ जाला। क्लासिकल एंटिक्विटी के एगो मतलब आदर्श आ शास्त्रीय नजरिया से भी लिहल जाला जे बाद के लोगन में ओह जमाना के सभ्यता-संस्कृति के आदर्श रूप में देखे से पैदा भइल भावना आ बिचार से जनमल हवे।
भुज
भुज (Bhuj) भारत के गुजरात राज्य में एक ठो शहर बा।
जनसांख्यिकी
साल 2011 के जनगणना अनुसार भुज के कुल शहरी जनसंख्या 143286 बाटे आ आसपास के उपशहरी इलाका के मिला लिहल जाय तब कुल जनसंख्या 187279 बा। जनसंख्या के हिसाब से ई भारत के 328वाँ शहर बाटे। जनगणना आँकड़ा के मोताबिक एह शहर में लिंगानुपात 887 आ साक्षरता के दर 86.59% बाटे।
अजोव सागर
अजोव सागर (Sea of Azov) पूरबी यूरोप में एगो सागर बा। ई सागर पूरा तरीका से जमीन से घेराइल बाटे सिवाय लगभग चार किलोमीटर चाकर कर्च के जलजोड़ के, जे एकरा के काला सागर से जोड़े ला। कबो-काल्ह एकरा के काला सागर के उत्तरी बिस्तार मानल जाला। एकरा उत्तर-पच्छिम ओर यूक्रेन देस बाटे आ दक्खिन पूरुब में रूस देस बाटे। एह में डॉन नदी आ कुबान नदी आ के गिरे लीं आ एह सागर के पानी लगातार काला सागर में कर्च के जलजोड़ से हो के बहे ला।
रॉबर्टसनपेट
रॉबर्टसनपेट (Robertson Pet) भारत के कर्नाटक राज्य में एक ठो शहर बा।
जनसांख्यिकी
साल 2011 के जनगणना अनुसार रॉबर्टसनपेट के कुल शहरी जनसंख्या 143233 बाटे आ आसपास के उपशहरी इलाका के मिला लिहल जाय तब कुल जनसंख्या 165463 बा। जनसंख्या के हिसाब से ई भारत के 329वाँ शहर बाटे। जनगणना आँकड़ा के मोताबिक एह शहर में लिंगानुपात 1020 आ साक्षरता के दर 91.37% बाटे।
एंबुलेंस
एंबुलेंस चाहे एम्बुलेंस (Ambulance) अइसन आवाजाही के साधन हवे जेह में कुछ मेडिकल सुबिधा होला आ जे मरीज चाहे घाही ब्यक्ति के अस्पताल ले जाए, एक अस्पताल से दुसरे अस्पताल ट्रांसफर करे, या फिर अंगदान करे वाला लोगन के अंग जल्दी से सुरक्षित उहाँ ले पहुँचावे जहाँ ऊ अंग केहू दुसरे के शरीर में लगावल जाई, नियर कामे आवे ला। आम गाड़ी-बाहन से ई अलगा एह मामिला में होला कि एह में कुछ मिनिमम जरूरी मेडिकल बेवस्था होला जवना से कि रस्ता में मरीज के सम्हारल जा सके। ई सइकिल से ले के हवाईजहाज ले, कवनो साइज के हो सके ला।
आमतौर पर वैन सभ के इस्तेमाल एंबुलेंस के रूप में होला जे कार से कुछ बड़हन होखे लीं। कई सारा मरीजन के एक्के साथे ट्रांसफर करे खाती बस-एंबुलेंस भी कुछ देसन में कामे आवे ली। हेलीकाप्टर आ हवाई जहाज (एयर एंबुलेंस) सभ के भी चलन बा। समुंद्र के तीरे वाला इलाका सभ में समुंद्री दुर्घटना के समय घाही लोग के किनारे ले पहुँचावे खातिर स्टीमर आ मोटर बोट एंबुलेंस सभ के भी इस्तेमाल होखे ला।
फिलिस्तीन
फिलिस्तीन चाहे फ़िलिस्तीन (Palestine उच्चा.:पैलेस्टाइन; فلسطين) पच्छिमी एशिया में एगो देश बा।
ईद
ईद अल-फ़ितर चाहे ईद अल-फ़ित्र, जेकरा खाली भर ईद के नाँव से भी जानल जाला, मुसलमान लोगन के प्रमुख तिहुआर हवे जे रमजान के महीना के भर उपास (रोजा) रखला बाद एह पबित्र महिन्ना के समाप्ती पर मनावल जाला। हिजरी कलेंडर के हिसाब से ई शव्वाल के पहिला दिने पड़े ला, ई अंग्रेजी कलेंडर के हिसाब से कवनो फिक्स तारीख के ना पड़े ला बलुक घसकत रहे ला काहें से कि हिजरी कलेंडर चंद्रमा पर आधारित हवे। कुछ जगह एकरा के छोटी ईद चाहे मीठी ईद कहल जाला।
ईद के बिसेस नमाज पढ़ल जाला। ईदगाह में एह नमाज आ मेला के आयोजन होखे ला आ लोग एक दुसरे से ईद के मिलनी करे ला आ बधाई देला। दुनियाँ के अलग-अलग हिस्सा में एकरा मनावे के तरीका में कुछ मामूली अंतरो देखे के मिले ला जबकि एह दिन बिबिध पकवान बनावल लगभग हर जगह शामिल बाटे।
नोट
<references group="नोट"/>
चेक
चेक (Cheque) एक किसिम के कागजी दस्तावेज होला जेह में केहू ब्यक्ति चाहे बिजनेस के नाँव से ई औडर लिखल गइल होखे ला कि लिखे वाला के खाता से बैंक भा क्रेडिट देवे वाली संस्था निर्धारित रकम के भुगतान करे। जे चेक लिखे ला, मने कि जेकरा खाता से धन कटी, ऊ ड्राॅअर (drawer) कहाला। जेकरा नाँव से चेक लिखल जाला, मने जे धन पाई, ऊ (payee) कहाला।
जलजोड़
जलजोड़, जलसंधि चाहे जलडमरू (strait, स्ट्रेट ) अइसन भूगोलीय थलरूप हवे जे दू गो सागर भा सागर नियर बड़हन जलभंडार सभ के आपस में जोड़े ला। ई पानी वाला सकेत (narrow) हिस्सा होला जेकरे दुनों ओर बड़हन सागर भा झील होखे लें आ उनहन के पानी एह सकेत हिस्सा द्वारा जुड़ल रहे ला।
उदाहरण खातिर प्रशांत महासागर आ आर्कटिक महासागर के जोड़े वाला पातर पानी के हिस्सा बेरिंग जलजोड़ हवे जे अमेरिका आ रूस के बीचा में बाटे, उत्तर अमेरिका आ एशिया महादीप के अलग करे ला। एही तरीका से अटलांटिक महासागर आ भूमध्य सागर के जोड़े वाला जिब्राल्टर जलजोड़ परसिद्ध अइसन थलरूप बा जे अफिरका आ यूरोप महादीप के अलग करे ला।
जलजोड़ सभ रणनीतिक हिसाब से बहुत महत्व वाला होलें।
2022 के भोजपुरी फिलिम सभ के लिस्ट
ई ओह भोजपूरी फिलिम सभ के सूची हटे जे 2022 मे आइल चाहे आवे के बा।
हजारीबाग
हजारीबाग (Hazaribag) भारत के झारखंड राज्य में एक ठो शहर बा।
जनसांख्यिकी
साल 2011 के जनगणना अनुसार हजारीबाग के कुल शहरी जनसंख्या 142489 बाटे आ आसपास के उपशहरी इलाका के मिला लिहल जाय तब कुल जनसंख्या 153599 बा। जनसंख्या के हिसाब से ई भारत के 332वाँ शहर बाटे। जनगणना आँकड़ा के मोताबिक एह शहर में लिंगानुपात 922 आ साक्षरता के दर 89.36% बाटे।
रामेश्वरम नगर
रामेश्वरम (Rameswaram), जिसे तमिल लहजे में "इरोमेस्वरम" भी कहा जाता है, भारत के तमिल नाडु राज्य के रामनाथपुरम ज़िले में एक तीर्थ नगर है, जो हिन्दू धर्म के पवित्रतम चार धाम तीर्थस्थलों में से एक है। यह रामेश्वरम द्वीप (पाम्बन द्वीप) पर स्थित है, जो भारत की मुख्यभूमि से पाम्बन जलसन्धि द्वारा अलग है और श्रीलंका के मन्नार द्वीप से 40 किमी दूर है। भौगोलिक रूप से यह मन्नार की खाड़ी पर स्थित है। चेन्नई और मदुरई से रेल इसे पाम्बन पुल द्वारा मुख्यभूमि से जोड़ती है।
रामायण की घटनाओं में रामेश्वरम की बड़ी भूमिका है। यहाँ श्रीराम ने भारत से लंका तक का राम सेतु निर्माण करा था, ताकि सीता की सहायता के लिए रावण के विरुद्ध आक्रमण करा जा सके। यहाँ श्रीराम ने शिव की उपासना करी थी और आज नार के केन्द्र में खड़ा शिव मन्दिर उशी घटनाक्रम से समबन्धित है। नगर और मन्दिर दोनों शिव व विष्णु भक्तों के लिए श्रद्धा-केन्द्र हैं।
एथनोलॉग
2020 तक ले, एथनोलॉग के वेब आधारित प्लेटफार्म पर 7,117 भाषा सभ के बारे में जानकारी मौजूद बा (ई एकर 23वाँ संस्करण हवे), जेह में बोले वाला लोगन के गिनती, लोकेशन, बोली सभ, भाषाई संबद्धता, ऑटोनिम (autonyms), ओह भाषा में बाइबिल के उपलब्धता, भाषा के दोबारा जिंदा करे खाती हो रहल कोसिस, आ Expanded Graded Intergenerational Disruption Scale (EGIDS) के इस्तेमाल क के भाषा के वायाबिलिटी (viability) के अनुमान के जानकार शामिल बाटे।
कोलंबो नेशनल म्यूजियम
कोलंबो नेशनल म्यूजियम (Colombo National Museum; हिंदी: कोलंबो राष्ट्रिय संग्रहालय) जेकरा के श्री लंका नेशनल म्यूजियम के नाँव से भी जानल जाला। श्री लंका के राजधानी आ सबसे प्रमुख नगर कोलंबो में एगो म्यूजियम बा। ई श्री लंका के सबसे बड़हन म्यूजियम हवे। एकर अस्थापना 1877 में भइल आ एकर रखरखाव के जिम्मेदारी नेशनल म्यूजियम डिपार्टमेंट के हवे। एह अजायबघर में श्री लंका खातिर कई गो बिसेस महत्व के चीज रखल बाड़ीं जे एह देस के सांस्कृतिक आ प्राकृतिक विरासत से जुड़ल बाड़ीं।